Haru Natsu Aki Fuyu

Haru Natsu Aki Fuyu (春夏秋冬, Forår, sommer, efterår og vinter) er en enbinds manga fra 2007 af Eiki Eiki (tekst) og Taishi Zaou (tegninger). Den er ikke oversat til dansk, men Egmont Manga & Anime har udgivet en tysk oversættelse.

Bindet indeholder en række historier, der tidligere har været bragt i yuri-magasinerne Yuri Shimai (2004 – 2005) og Yuri Hime (2005 – ), og har som gennemgående tema homoseksuelle forhold mellem forskellige piger på Skt. Theresa Pigeskole. Ved udgivelsen blev der desuden tilføjet en afrundende historie, Spring, Summer, Fall, Winter og den uafhængige one-shot Her, som Taishi Zaou tidligere havde lavet til Yuri Shimai. Mangaen er uegnet for børn.

I Japan er mangaen dels udsendt i en normal version og dels i deluxe-udgave med medfølgende hørespil-cd med historierne Expressions of Love og She-Wolf.

Historierne 
  – Den nye elev Akiho Shouya har problemer med kammeraten Haruka Shiraki, der insisterer på konstant at føle hende på brysterne. Men egentlig irriterer det Akiho mere, at Haruka også gør det med det andre piger og ikke bare holder sig til hende.
  – Fuyaka Takashima er ny på skolen og bliver straks udset af Natsuki Matsuzaka, kaldet Hunulven, som dennes nye mål for overdrevet kærlighed. Men Fuyaka har haft dårlige oplevelser før, og de nye tilnærmelser tager hårdt psykisk på hende.
 First Kiss (First Kiss) – Skolesygeplejesken Reiko tænker tilbage på sit forhold til Ayano Makihara, der nu er lærer på skolen. De har begge haft affærer siden, men måske er deres gamle kærlighed alligevel ikke rustet.
  – Fuyuka og Akiho lærer hinanden at kende og bliver gode venner, hvilket ikke passer Natsuki, der i forvejen har et fjendtligt forhold til Haruka. Men Fuyaka slår bogstavelig talt Natsuki tilbage.
  – De to par tager på en fælles tur til havet. Men der er stadig spændinger i luften.
 Her – Chiharu Inoue og kammeraten Miho Aida føler sig tiltrukket af hinanden og tænker hver især, at noget må være galt, uden at vide at følelserne er gengældte.

Figurer 
Mangaens navn er sammensat af ordene for de fire årstider, men hentyder også til de fire hovedpersoner, der er opkaldt efter dem:
  efter haru (forår)
  efter aki (efterår)
  efter natsu (sommer)
  efter fuyu (vinter)

 
 

Ideen med at opkalde hovedpersoner efter årstider havde Taishi Zaou i øvrigt også tidligere benyttet i sin manga Family Complex, skrevet under navnet Mikiyo Tsuda.

Manga

Hørespil-cd

Stemmer 
 Yukari Tamura - Haruka Shiraki
 Ryouko Shintani - Akiho Shouya
 Ayako Kawasumi - Natsuki Matsuzaka
 Mamiko Noto - Fuyuka Takashima
 Tomoko Kawakami - Reiko
 Megumi Nasu - Ayano Makihara

Anmelderser 
Samme år som mangaen udkom i Japan blev den anmeldt i Yuri & Yaoi Special fra tyske MangasZene:

"Eiki Eiki, forfatteren til de fleste historier, er ikke ligefrem kendt for dybdegående handlinger og personbeskrivelser, men byder på pæn, omend lidt løjerlig underholdning, der bliver omsat i Taishi Zaous vellykkede tegninger. Desværre er bindet hidtil kun tilgængeligt på japansk, men i betragtning af de to kunstnere popularitet også på det tyske marked er en oversættelse i det mindste ikke så usandsynlig som ved mange andre yuri-mangaer."

Profetien kom til at holde stik. I 2011 blev mangaen oversat til tysk under titlen Frühling, Sommer, Herbst und Winter. I AnimaniA's efterfølgende anmeldelse stod bl.a. følgende at læse:

"Bryster, bryster, bryster – nogle af heltinderne i Frühling, Sommer, Herbst und Winter har en håndfast fetish, der i øjnene på sensible elever – og læsere – klart lander i kategorien nervesønderslidende. Genrefans og folk der holder af solid humor fryder sig til gengæld over de interessante par og deres erotiske tilnærmelser. (...) Af og til formidler den fornøjelige lekture også alvorlige følelser, men tilbyder primært ligesom enkeltbindet Shojo Bigaku – Girl's Love simpel yuri-morskab for ældre læsere over 16 år."

Eksterne henvisninger 
 Haru Natsu Aki Fuyu på Baka-Updates Manga.

Noter